Ανακοίνωση για τους υποψηφίους του Δ.Π.Μ.Σ.

Σας ενημερώνουμε ότι η **εξέταση ξένης γλώσσας** για τη συμμετοχή στο **Δ.Π.Μ.Σ.** με τίτλο **Επιστήμες του Περιβάλλοντος και Εκπαίδευση για την Αειφορία** του Πανεπιστημίου Ιωαννίνων θα πραγματοποιηθεί εξ αποστάσεως την **Παρασκευή 23-09-2022** και ώρα **11:00π.μ.** με χρήση του **MS Teams**.

Θα δημιουργηθεί **ομάδα στο MS Teams** με τον τίτλο **Εξέταση ξένης γλώσσας για την επιλογή ΥΠΟΨΗΦΙΩΝ Δ.Π.Μ.Σ. Επιστήμες του Περιβάλλοντος και Εκπαίδευση για την Αειφορία 2022-2023»** και θα σας αποσταλεί **με email το σχετικό link.**

Γλώσσα επιλογής σε θέματα εξέτασης δύναται να είναι η αγγλική, η γαλλική και η γερμανική. **Εξαιρούνται** της γραπτής εξέτασης οι αιτούντες που διαθέτουν πτυχίο ξένης γλώσσας επιπέδου C1 (πολύ καλή γνώση), εφόσον το έχουν επισυνάψει στην αίτησή τους.

Οι **επιτυχόντες** της γραπτής εξέτασης θα ανακοινωθούν τη **Δευτέρα 26-09-2022** στην ιστοσελίδα του Τμήματος με βάση τους **αριθμούς πρωτοκόλλου** της αίτησης.

Η σύνδεσή σας στην εξέταση ξένης γλώσσας, για λόγους ταυτοποίησης και ενημέρωσης επί της διαδικασίας, θα πρέπει να γίνει μισή ώρα πριν από την ώρα έναρξης, ανοίγοντας τον σύνδεσμο μέσω του **Google Chrome**, του **Microsoft Edge** ή από έξυπνη συσκευή (κινητό ή Tablet) με λειτουργικό **Android** ή **iOS**.

Για λόγους ταυτοποίησης, κατά τη σύνδεσή σας, **δηλώστε ως όνομα εμφάνισης το Ονοματεπώνυμό σας μαζί με τον Αριθμό Πρωτοκόλλου της αίτησης που σας έχει ήδη σταλεί** στην παρακάτω μορφή: **ΕΠΩΝΥΜΟ, ΟΝΟΜΑ, ΑΡΙΘΜΟΣ ΠΡΩΤΟΚΟΛΛΟΥ** και περιμένετε στην αναμονή έως ότου ο αρμόδιος υπάλληλος σας αποδεχθεί στην τηλεδιάσκεψη.

Η ύπαρξη **κάμερας και μικροφώνου** (ενσωματωμένων ή εξωτερικών) είναι απαραίτητη. Κατά τη διάρκεια της σύνδεσης θα πρέπει να έχετε την κάμερα μόνιμα ενεργοποιημένη, ενώ το μικρόφωνο θα το ενεργοποιήσετε μόνο όταν σας απευθυνθεί ο λόγος.

**Τονίζεται ότι, προκειμένου να διασφαλιστεί η απρόσκοπτη διεξαγωγή της διαδικασίας, είναι υποχρεωτική η χρήση μόνο μιας συσκευής από κάθε συμμετέχοντα ενώ απαγορεύεται αυστηρά η κοινοποίηση του συνδέσμου σε τρίτους.**

Οι συμμετέχοντες μπορούν να έχουν πρόσβαση από οποιαδήποτε συσκευή έχει σύνδεση στο διαδίκτυο, όπως υπολογιστής, tablet, κινητό τηλέφωνο.

Το αναγκαίο λογισμικό παρέχεται **δωρεάν** και **ποικίλλει** ανάλογα με το **μέσο σύνδεσης.**

Όσοι συνδέονται μέσω **υπολογιστή** απλώς “εκτελούν” το αρχείο MS Teams που κατεβαίνει αυτόματα στον υπολογιστή τους την πρώτη φορά που θα επιχειρήσουν να συνδεθούν (JOIN A MEETING) σε διαδικτυακή τηλεδιάσκεψη.

Όσοι χρησιμοποιούν **android smartphone** ή **iphone** κινητά μπορούν να κατεβάσουν τις αντίστοιχες εφαρμογές.

Οι ενδιαφερόμενοι, αφού κατεβάσουν το **αναγκαίο λογισμικό,** ακολουθούν το link και εισέρχονται στην τηλεδιάσκεψη πατώντας **“JOIN A MEETING” .**

**ΗΜΕΡΟΜΗΝΙΑ ΣΥΝΕΝΤΕΥΞΗΣ**

Η **προφορική εξέταση - παρουσίαση και συνέντευξη** των επιτυχόντων στην γραπτή εξέταση κατανόησης ξενόγλωσσου κειμένου **και** των κατόχων πτυχίου ξένης γλώσσας επιπέδου C1, θα πραγματοποιηθεί την **Τρίτη 27-09-2022 με φυσική παρουσία στο χώρο του Παιδαγωγικού Τμήματος Νηπιαγωγών (2ος και 3ος όροφος)** (θα υπάρξει νεότερη ανακοίνωση για τις ώρες διεξαγωγής).